લંડન, 18 જુલાઇઃ અંજિક્ય રહાણે 9મો એવો ભારતીય ક્રિકેટર બની ગયો છેકે જેણે લોર્ડ્સના મેદાનમાં ટેસ્ટ ક્રિકેટમાં સદી ફટકારી હોય. 17 જુલાઇથી શરૂ થયેલી શ્રેણીની બીજી ટેસ્ટના પ્રથમ દિવસે ઇંગ્લેન્ડ સામે બેટિંગ કરતા તેણે 103 રનની ઇનિંગ રમતાની સાથે જ આ સિદ્ધિ હાંસલ કરી લીધી હતી. અત્રે એ વાત ઉલ્લેખનીય છેકે, ક્રિકેટના ભગવાન ગણાતા સચિન તેંડુલકર આ મેદાનમાં સદી ફટકારી શક્યા નથી પરંતુ રહાણેએ આ કરી બતાવ્યું છે. જ્યારે દિલિપ વેંગેસ્કરે લોર્ડ્સના મેદાનમાં ત્રણ વખત સદી ફટકારેલી છે.